ชล วจนานนท์

ชล วจนานนท์ ชื่อเล่น ชลลี่ (เกิด 16 กันยายน พ.ศ. 2528) เป็นผู้ประกาศข่าว นักแสดง, นางแบบ, พิธีกร ,วีเจ และผู้บริหารชาวไทย 
ปัจจุบันชลสมรสกับทิน โชคกมลกิจ ตั้งแต่เมื่อปลายปี พ.ศ. 2559 และจัดพิธีฉลองมงคลสมรสเมื่อวันที่ 1 เมษายน พ.ศ. 2560

วันที่ 7 พฤษภาคม 2562 ชลรับตำแหน่งเป็นบรรณาธิการบริหารในบริษัทโชว์ไร้ขีดของพงศ์สุข หิรัญพฤกษ์ 

ปัจจุบัน ชลรับตำแหน่งเป็น บรรณาธิการข่าวไอที สถานีโทรทัศน์ TNN16

ประวัติ
ชล วจนานนท์ เกิดที่กรุงเทพมหานคร เข้ารับการศึกษาระดับอนุบาลจากโรงเรียนปรางทิพย์, ระดับประถมศึกษาและมัธยมศึกษาตอนต้นจากโรงเรียนวัฒนาวิทยาลัย, ระดับมัธยมศึกษาตอนปลายโรงเรียนอัสสัมชัญคอนแวนต์, ระดัมอุดมศึกษาปริญญาตรี คณะนิเทศศาสตร์ สาขาโฆษณา จุฬาลงกรณ์มหาวิทยาลัย เกียรตินิยมอันดับ 2 และปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา

ชลเข้าสู่วงการบันเทิงจากการเป็นวีเจที่สยามสแควร์เซ็นเตอร์พอยต์ ที่เธอมองว่าเป็นงานอดิเรกที่มีรายได้ดีทั้งยังปูทางสู่การเป็นดารา หลังจากนั้นเป็นต้นมา เธอก็ถ่ายแบบลงนิตยสาร รับงานพิธีกรรายการคลับเอกซ์ (Club X) ที่ออกอากาศทางไทยทีวีสีช่อง 3 และได้ผันตัวเป็นนักแสดงในปี พ.ศ. 2550 กับภาพยนตร์เรื่องแรกคือ สวยลากไส้ ตามด้วย สี่แพร่ง ตอนยันต์สั่งตาย ในปีถัดมา ต่อมาเธอได้ร่วมแสดงละครเรื่องแรกคือ "รักนี้...เคียงตะวัน" ในสามปีแรกบนเส้นทางบันเทิง เธอโหมงานหนักไปพร้อม ๆ กับเข้าศึกษาที่จุฬาลงกรณ์มหาวิทยาลัยด้วย

ภายหลังในปี พ.ศ. 2552 เธอได้พักงานจากวงการบันเทิงเพื่อศึกษาต่อยังต่างประเทศ ตามความประสงค์ของมารดา จนสำเร็จการศึกษาปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา เมื่อปี พ.ศ. 2554 และกลับมารับงานในวงการอีกครั้งในปี พ.ศ. 2556 โดยร่วมแสดงละครเรื่อง มณีสวาท รับบท "ฟีบี้" ที่สร้างชื่อเสียงให้เธอในบทนางร้าย ปีเดียวกันนั้นเธอก็รับงานถ่ายแบบลงนิตยสารด้วย ชลกล่าวว่าเธอชอบทั้งงานแสดงและพิธีกร ส่วนถ่ายแบบลงนิตยสารนั้นเธอว่าจะถ่ายเพียงปีละเล่ม
ชลเคยเป็นผู้ประกาศข่าวทางช่องทีเอ็นเอ็น 24 และมีธุรกิจส่วนตัวด้วย

ปัจจุบัน ชลเป็นบรรณาธิการบริหารของบริษัทโชว์ไร้ขีด - แบไต๋ (สื่อออนไลน์) โดยการชักนำของพงศ์สุข หิรัญพฤกษ์

ชลสมรสกับทิน โชคกมลกิจตั้งแต่เมื่อปลายปี พ.ศ. 2559 และจัดพิธีฉลองมงคลสมรสเมื่อวันที่ 1 เมษายน พ.ศ. 2560ปัจจุบันทั้งคู่มีลูกชายด้วยกัน 1 คน ชื่อ ติณห์ โชคกมลกิจ หรือ น้องเบรฟ เกิดเมื่อวันที่ 16 กันยายน พ.ศ. 2565

ผลงานการแสดง

ละครโทรทัศน์ 

| rowspan=4| 2552
| เซน...สื่อรักสื่อวิญญาณ ตอนอย่าลองของ
| เติ้ล (รับเชิญ)
|-
| รักนี้...เคียงตะวัน
| ลิลลี่
|-
| สายลับเดลิเวอรี่
| ณัฐนันท์
|-
| ไฟโชนแสง
| ณัฐพร (ขาว)
|-
| rowspan=2| 2555
| มณีสวาท
| เฟื่องวลี(ฟีบี้)
|-
| รักจัดเต็ม
| เปรี้ยวจี๊ด (รับเชิญ)
|-
| 2556
| Forward ท้าเวลา พลิกอนาคต
| นุ่น (รับเชิญ)
|-
| 2557
| ก๊วนคานทองกับแก๊งพ่อปลาไหล
| ธัญรดา
|-
| 2563
| คุณชายตำระเบิด
| ณิชาภัทร
|-
|}

 ซิทคอม 

 ภาพยนตร์ 

| 2550
| สวยลากไส้| ตาหวาน(บทเป็นผีตัวดำ)
|-
| 2551
| สี่แพร่ง(ตอน ยันต์สั่งตาย)''
| โยเกิร์ต
|-
|}

พิธีกร 
 รายการ Club X ทางช่อง 3
 รายการ Modern Variety ทางช่อง 5
 รายการ My Play Lady ทางช่อง Play Channel แกรมมี่
 รายการ Like Story ทางช่อง Green Channel แกรมมี่
 รายการ Boarding Pass ทางช่อง Travel Channel Thailand
 รายการ ขยายข่าว ช่วง ขยายข่าว Around The World ทางช่อง TNN24
 รายการ ส้มเปรี้ยว ทางช่อง TNN24
 รายการ รอบเมืองไทยวาไรตี้ ทางช่อง TNN24
 รายการ TNN บันเทิง ทางช่อง TNN24
 รายการ TNN Arts News ทางช่อง TNN24
 รายการ TNN Asean Business ทางช่อง TNN24
 ช่อง แบไต๋ (Beartai) ใน Youtube
 รายการ TNN Tech Reports ทางช่อง TNN16
 รายการ TNN Tech Reports Weekly ทางช่อง TNN16

มิวสิกวีดีโอ 
 ฉันขอโทษ - เอก สุระเชษฐ์
 โทรหากันหน่อย - สุนทรี
 ฝากบอกเธอ - Ster
 สักเท่าไร - ตู่ ภพธร
 บอย พีซเมกเกอร์

อื่น ๆ 
 ดีเจ รายการ Connect ประเทศไทย ทาง วิทยุครอบครัวข่าว ส.ทร. FM 106 MHz
 วีเจ ที่ Smile TV Networks

อ้างอิง

แหล่งข้อมูลอื่น 
 
 
 
 Cholly Wachananont — เว็บไซต์ส่วนตัว

บุคคลจากกรุงเทพมหานคร
พุทธศาสนิกชนชาวไทย
นักแสดงชาวไทย
นักแสดงละครโทรทัศน์หญิงชาวไทย
นักแสดงหญิงจากกรุงเทพมหานคร
บุคคลจากโรงเรียนวัฒนาวิทยาลัย
บุคคลจากโรงเรียนอัสสัมชัญคอนแวนต์
นิสิตเก่าคณะนิเทศศาสตร์ จุฬาลงกรณ์มหาวิทยาลัย
วีเจ
พิธีกรชาวไทย
นางแบบไทย
ผู้ประกาศข่าวทีเอ็นเอ็น24